এ মাসের প্রতিটি মুহূর্ত অতীব গুরুত্বপূর্ণ। এ মাসেই আল কুরআন নাজিল হয়েছে। অবতীর্ণ হয়েছে সব আসমানি বিতাব। এ মাসের মধ্যে একটি রাত আছে, যার মধ্যে আল কুরআন নাজিল হয়েছে সে একটি রাতের মর্যাদা সমস্ত মাসের চেয়েও বেশি। এ পবিত্র মাসের প্রথম দশ দিন রহমত অবতীর্ণ হয়, সিক্ত করে দেয় তামাম পৃথিবী ও পৃথিবীর অধিবাসীকে, বান্দাহরা যেন রহমত লাভে ধরনা দেয় হাত তোলে প্রভুর কাছে। মধ্য দশ রমজানে প্রভুর পক্ষ থেকে অসংখ্য বনি আদমকে মাফ করে দেয়া হয়। চোখের পানি ও তাওবার মাধ্যমে করতে হবে শবেকদরের দুর্লভ রজনীর অনুসন্ধান। এ রাত যারা হারালো তারা যেন সব কিছু হারালো।